arnastofnun/IGC-2024 huggingface dataset:
S-848/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 14. júlí 2011 á hendur G-kk-þgf H-kk-þgf K-kk-þgf, kt. […], Vatnsnesvegi 5, Reykjanesbæ. Ákærða er gefið að sök fíkniefnalagabrot, með því að hafa þann 9. desember 2009, í íbúð sinni á Silfurtúni 7, Garðinum, haft í vörslum sínum 10 kannabisplöntur og hafa um skeið fram til þess dags ræktað greindar plöntur. Einnig fyrir að hafa haft í vörslum sínum 11,83 g af amfetamíni sem fundust í frystikistu íbúðarinnar. Auk þess að hafa í vörslum sínum 6,89 g af kannabislaufum og 0,62 g af tóbaksblönduðum kannabisefnum sem fundust í íbúðinni.

Þetta er talið varða við 2. gr., sbr. 4. gr., sbr. 4. gr. a, 5. og 6. gr., laga um ávana- og fíkniefna nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og reglugerð um ávana- og fíkniefni og önnur eftirlitsskyld efni nr. 233/2001, sbr. reglugerð nr. 248/2002 og nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst þess að honum verði ekki gerð refsing. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í maí 1988. Samkvæmt sakavottorði ákærða var hann dæmdur hinn 20. janúar 2011 í 4 mánaða fangelsi, skilorðsbundið í 2 ár, fyrir brot gegn 1. mgr. 218. gr. almennra hegningarlaga nr. 19/1940. Brot það sem ákærði er nú sakfelldur fyrir var framið fyrir dóminn og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Við ákvörðun refsingar nú verður að líta til magns umræddra fíkniefna og þess hversu langt er liðið frá því ákærði framdi brot sitt. Er það mat dómara að brot ákærða hefði ekki haft áhrif á ákvörðun refsingar í framangreindum dómi.

Samkvæmt 5. gr. laga nr. 65/1974 verður ákærði dæmdur til að sæta upptöku á 10 kannabisplöntum, 11,83 g af amfetamíni, 6,89 g af kannabislaufum og 0,62 g af tóbaksblönduðum kannabisefnum, sem lögregla lagði hald á.

Með vísan til 218. gr. laga nr. 88/2008 verður ákærði dæmdur til að greiða sakarkostnað málsins. Um er að ræða þóknun verjanda ákærða, O-kk-ef E-kk-ef hdl., sem þykir hæfilega ákveðin 62.750 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, G-kk-þgf H-kk-þgf K-kk-þgf, er ekki gerð sérstök refsing.

Ákærði sæti upptöku á 10 kannabisplöntum, 11,83 g af amfetamíni, 6,89 g af kannabislaufum og 0,62 g af tóbaksblönduðum kannabisefnum, sem lögregla lagði hald á.

Ákærði greiði í sakarkostnað 62.750 króna þóknun skipaðs verjanda síns, O-kk-ef E-kk-ef héraðsdómslögmanns.

S-kvk-nf B-kvk-nf
S-865/2010

Mál þetta, sem dómtekið var 31. mars sl. er höfðað með ákæru útgefinni af ríkislögreglustjóra þann 13. október 2010 á hendur B-kk-þgf S-kk-þgf, kennitala 000000-0000, Aratúni 38, Garðabæ, fyrir meiri háttar brot gegn skatta- og bókhaldslögum framin í sjálfstæðri atvinnustarfsemi ákærða, með því að hafa:

1. Hvorki staðið skil á virðisaukaskattsskýrslum né staðið ríkissjóði skil á virðisaukaskatti sem innheimtur var á árunum 2005 til og með 2007, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 9.375.082, sem sundurliðast sem hér greinir:

2. Látið undir höfuð leggjast að færa lögboðið bókhald og vanrækt að varðveita bókhaldsgögn vegna sjálfstæðrar atvinnustarfsemi sinnar á árunum 2005 til og með 2007.

Framangreind brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru. Engar óskir hafa komið fram um að fram fari aðalmeðferð í málinu.

Ákærði er fæddur í 21. janúar 1969 og hefur ekki áður sætt refsingum sem hér skipta máli.

Er refsing ákærða hæfilega ákveðin fangelsi í 6 mánuði. Rétt þykir að fresta fullnustu refsingarinnar og skal hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Rétt þykir að miðað sekt við dómaframkvæmd við lögbundið lágmark, eða a.m.k. tvöfalda skattfjárhæð af skattstofni, að öðru leyti en því sem varðar 2. tl ákæru. Verður ákærði dæmdur til þess að greiða 25.000.000 króna sekt til ríkissjóðs innan fjögurra vikna en sæta ella 90 daga fangelsi.

E-kk-nf Á-kk-nf saksóknarfulltrúi sótti málið.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, B-kk-nf S-kk-nf, sæti fangelsi í 6 mánuði, en fresta fullnustu refsingarinnar og skal hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 25.000.000 króna í sekt til ríkissjóðs innan fjögurra vikna en sæta ella 90 daga fangelsi.

S-kk-nf S-kk-nf
S-87/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. janúar 2011 á hendur K-kk-þgf E-kk-þgf E-kk-þgf, kt. […], Kelduhvammi 2, Hafnarfirði, fyrir húsbrot, með því að hafa að morgni laugardagsins 7. ágúst 2010 ruðst heimildarlaust inn í íbúð […], Hafnarfirði, eftir að […] húsráðandi hafði synjað honum um inngöngu en ákærði komst inn með því að sparka upp útihurð íbúðarinnar.

Telst þetta varða við 231. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í apríl 1978. Í sakavottorði ákærða kemur fram að hann hafi fjórum sinnum gengist undir lögreglustjórasáttir fyrir umferðarlagabrot, en þau brot hafa ekki áhrif á ákvörðun refsingar nú. Til refsiþyngingar horfir að brot ákærða beindist að fyrrverandi sambýliskonu hans. Ákærði hefur hins vegar skýlaust játað brot sitt og er það virt honum til málsbóta. Að öllu þessu virtu þykir refsing ákærða hæfilega ákveðin fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, K-kk-nf Ö-kk-nf E-kk-nf, sæti fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-990/2011

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum í dag á hendur L-x-x H-x-x O-x-x, […], sómölskum ríkisborgara, fyrir misnotkun skjals með því að hafa 2. september 2011 framvísað við vegabréfaskoðun á Keflavíkurflugvelli, eftir komu til landsins með flugi frá Stokkhólmi nr. FI 307 og á leið áfram yfir ytri landamæri til Kanada, vegabréfi nr. 8271589, útgefnu 16. ágúst 2011 til K-x-x H-x-x B-x-x, f. 30. 10. 1976 í Sómalíu, til að blekkja vegabréfaeftirlitsmenn.

Telst þetta varða við 1. mgr. 157. gr. almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu ákærðu er krafist vægustu refsingar er lög leyfa. Þá gerir verjandi ákærðu kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda sem er hæfilega ákveðin 77.434 krónur, að meðtöldum virðisaukaskatti.

Dóm þennan kveður upp F-kk-nf H. A-kk-nf héraðsdómari.

D ó m s o r ð:

Ákærða, L-x-x H-x-x O-x-x, sæti fangelsi í einn mánuð.

Ákærða greiði í sakarkostnað 77.434 krónur sem er þóknun verjanda hennar, B-kk-ef H-kk-ef hæstaréttarlögmanns.

F-kk-nf H. A-kk-nf
S-993/2011

Mál þetta, sem dómtekið var 18. október sl., er höfðað með ákæru lögreglustjórans á höfuðborgarsvæðinu, útgefinni 6. september 2011, á hendur G-x-x E-x-x C-x-x, kt. 000000-0000, Svölutjörn 55, Reykjanesbæ

„I.

Fyrir húsbrot og líkamsárás með því að hafa, laugardaginn 2. janúar 2010, ruðst í heimildarleysi inn í íbúðarhúsnæði að [heimilisfang] með því að brjóta rúðu í útidyrahurð með tréskafti af exi og opna svo hurðina, og síðan ráðast á fyrrum tengdaföður sinn, A, og hrint honum þannig að hann féll á hurðarkarm, með þeim afleiðingum að hann hlaut tvo skurði á enni og einn skurð á nefrót.

007-2010-284

Telst þetta varða við 231. gr. og 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981 og 110. gr. laga nr. 82, 1998.

II.

Fyrir eignarspjöll með því að hafa þriðjudaginn 20. apríl 2010, fyrir utan Hvaleyrarbraut 33 í Hafnarfirði hent tveimur stórum járnbitum inn í bifreiðina RA-928, skráða á B, með þeim afleiðingum rúður bæði hægra og vinstra megin að aftan og afturrúða bifreiðarinnar brotnuðu.

Telst þetta varða við 1. mgr. 257. gr. almennra hegningarlaga nr. 19/1940, sbr. 135. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sín skýlaust fyrir dóminum eins og þeim er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfærð til refsiákvæða í ákærunni.

Ákærði hefur ekki áður sætt refsingu.

Við ákvörðun refsingar ber að líta til þess að ákærði hefur nú gerst sekur um þrjú hegningarlagabrot. Til refsilækkunar er hins vegar að ákærði hefur játað brot sín greiðlega og hefur samkvæmt sakavottorði ekki áður gerst sekur um refsiverðan verknað. Með vísan til framangreinds þykir refsing ákærða hæfilega ákveðin 30 fangelsi. Þar sem ákærði hefur ekki áður sætt refsingu þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 156.550 krónur í sakarkostnað, þ.m.t. þóknun skipaðs verjanda síns, S-kk-ef A-kk-ef S-kk-ef hrl., 125.500 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, G-x-x E-x-x C-x-x, sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 156.550 krónur í sakarkostnað, þ.m.t. þóknun skipaðs verjanda síns, S-kk-ef A-kk-ef S-kk-ef hrl., 125.500 krónur.

R-kvk-nf B-kvk-nf
S-994/2011

Mál þetta, sem dómtekið var 18. október sl., er höfðað með ákæru lögreglustjórans á höfuðborgarsvæðinu, útgefinni 6. september 2011, á hendur M-kvk-þgf E-kvk-þgf H-kvk-þgf, kt. 000000-0000, Reynimel 84, Reykjavík „fyrir þjófnað, með því að hafa, fimmtudaginn 23. desember 2010, í versluninni Europris við Tjarnarvelli 11 í Hafnarfirði, stolið útvarpstæki að verðmæti kr. 1.990.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærða játaði brot sitt skýlaust fyrir dóminum eins og því er lýst í ákæru. Þykir með játningu ákærðu sem á sér stoð í gögnum málsins sannað að ákærða hafi gerst sek um þá háttsemi sem ákært er fyrir og er brot ákærðu rétt heimfært til refsiákvæða í ákærunni.

Ákærða, sem er fædd 1969, hefur frá árinu 1986 hlotið níu dóma fyrir hegningarlagabrot, þar af sjö fyrir þjófnað og tilraun til þjófnaðar. Síðast var ákærða dæmd fyrir þjófnað á árinu 2002. Einnig hefur ákærða hlotið dóm fyrir skjalafals, fjársvik og hylmingu, síðast á árinu 2003. Þá hefur ákærða tvívegis gerst sek um umferðarlagabrot.

Við ákvörðun refsingar er litið til greiðrar játningar ákærðu og þess að um litla hagsmuni var að ræða. Þá er litið til 255. gr. almennra hegningarlaga. Með hliðsjón af framangreindu þykir refsing ákærðu hæfilega ákveðin 30 daga fangelsi. Með vísan til þess að átta ár eru liðin frá því að ákærða hlaut síðast dóm fyrir auðgunarbrot og að hún hefur nú tekið sig á og farið í áfengismeðferð þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærða almennt skilorð 57. gr. almennra hegningarlaga.

Engan sakarkostnað leiddi af meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærða, M-kvk-nf E-kvk-nf H-kvk-nf, sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins að telja haldi ákærða almennt skilorð 57. gr. almennra hegningarlaga.

R-kvk-nf B-kvk-nf
E-4031/2011

Mál þetta, sem dómtekið var í gær, höfðaði A, fyrir hönd ólögráða sonar síns, drengs B, kt. […], til heimilis að sama stað, 11. október sl. á hendur D.

Stefnandi krefst þess, að stefndi verði dæmdur faðir stefnanda, drengs B, kt. […], og að stefndi verði dæmdur til að greiða einfalt meðlag með stefnanda frá fæðingu til 18 ára aldurs hans. Þá er krafist, að þóknun lögmanns stefnanda verði greidd úr ríkissjóði, svo og annar málskostnaður stefnanda, þ.m.t. kostnaður við öflun mannerfðafræðilegra rannsókna.

Stefndi hafnaði faðernisviðurkenningu hjá sýslumanninum í […] 12. september sl. Við þingfestingu máls þessa kvaðst stefndi ekki reiðubúinn að taka afstöðu til dómkrafna stefnanda, en kvaðst vera reiðubúinn að gangast undir mannerfðafræðilega rannsókn til ákvörðunar á faðerni barnsins.

Við fyrirtöku málsins 14. nóvember sl. var upplýst, að stefndi hefði þegar gefið blóð í þágu rannsóknar í málinu, en sýni úr stefnanda og móður hans lágu þegar fyrir. Var beiðni um mannerfðafræðilega rannsókn á blóðsýnum aðila send rannsóknarstofu Landspítala-háskólasjúkrahúss í réttarlæknisfræði sama dag.

Í þinghaldi í gær lagði dómari fram álitsgerð rannsóknarstofu í réttarlæknisfræði. Lýstu aðilar málsins því þá yfir, að þeir óskuðu eftir því, að málið yrði dómtekið.

Í álitsgerðinni kemur fram, að blóð hafi verið tekið úr aðilum málsins og jafnframt móður stefnanda, A. Til hinna mannerfðafræðilegu rannsókna hafi DNA erfðaefnið verið unnið úr kjörnum blóðfrumna allra málsaðila og rannsökuð hafi verið sextán erfðamörk. Við rannsóknina hafi komið fram erfðasamsætur aðilanna í þessum sextán erfðamörkum, þar sem önnur samsætan erfist frá föður, en hin frá móður. Við samanburð hafi komið í ljós, að þau erfðamörk, sem rannsökuð hafi verið og barnið hefði tekið að erfðum frá föður, hefðu ekki reynst vera fyrir hendi í erfðaefni stefnda, D. Í niðurstöðu álitsgerðarinnar segir síðan: „Samkvæmt framanskráðu útilokast D frá því að vera faðir sveinbarns þess, er A ól þann […] 2011.“

Samkvæmt framangreindri álitsgerð benda niðurstöður rannsóknarinnar eindregið til þess, að útilokað sé, að stefndi, D, geti talist faðir stefnanda, sem hefur fengið nafnið B. Með vísan til þess, telst vera fram komin lögfull sönnun þess, að stefndi, D, sé ekki faðir stefnanda. Af þessu leiðir, að kröfu stefnanda um greiðslu einfalds meðlags úr hendi stefnda frá fæðingu til 18 ára aldurs verður hafnað.

Málskostnaður stefnanda greiðist úr ríkissjóði samkvæmt 11. gr. barnalaga nr. 76/2003. Þykir þóknun lögmanns stefnanda hæfilega ákveðin 150.600 krónur og hefur þá verið tekið tillit til virðisaukaskatts.

H-kk-nf M-kk-nf S. H-kk-nf, settur héraðsdómari, kveður upp dóminn.

D Ó M S O R Ð:

Stefndi, D, telst ekki vera faðir stefnanda, B.

Stefndi er sýkn af kröfu um greiðslu meðlags með stefnanda.

Málskostnaður stefnanda greiðist úr ríkissjóði, þ.m.t. málflutningsþóknun lögmanns hennar að fjárhæð 150.600 krónur.

H-kk-nf M-kk-nf S. H-kk-nf
S-1113/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 28. júní 2011 á hendur B-kk-þgf E-kk-þgf C-kk-þgf, kennitala 000000-0000, Hraunbæ 102d, Reykjavík fyrir fíkniefnalagabrot, með því að hafa, miðvikudaginn 26. janúar 2011, að Ármúla 29 í Reykjavík, haft í vörslum sínum í sölu og dreifingarskyni 44 kannabisplöntur og hafa um nokkurt skeið fram til þess dags ræktað greindar plöntur.

Telst þetta varða við 2. gr. sbr. 4., 5. og 6. gr., laga um ávana- og fíkniefni nr. 65/1974 sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind haldlögð fíkniefni verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á tjaldi til notkunar við ræktun, tjaldstöng, 5 loftsíum, 6 gróðurhúsalömpum (1 st. 250W og 5 st. 600W), 3 tímarofum, 3 vatnsdælum, vog og 3 loftblásurum samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í október 1982. Sakaferill hans hefur ekki áhrif á refsingu. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku á 44 kannabisplöntum, tjaldi og tjaldstöng, 5 loftsíum, 6 gróðurhúsalömpum, 3 tímarofum, 3 vatnsdælum, vog og 3 loftblásurum, samkvæmt lagaákvæðum sem í ákæru greinir.

Ákærði greiði 78.977 krónur í sakarkostnað.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, B-kk-nf Ö-kk-nf C-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Upptæk eru gerð 44 kannabisplöntur, tjald og tjaldstöng, 5 loftsíur, 6 gróðurhúsalampar, 3 tímarofar, 3 vatnsdælur, vog og 3 loftblásarar.

Ákærði greiði 78.977 krónur í sakarkostnað.

R-kvk-nf H-kvk-nf
S-1114/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 28. júní 2011 á hendur L-x-x V-x-x V-e-x, kt. 000000-0000, Fífuseli 16, Reykjavík, fyrir fíkniefnalagabrot með því að hafa, fimmtudaginn 21. apríl 2011 að Fífuseli 16 í Reykjavík, haft í vörslum sínum í sölu og dreifingarskyni 91 kannabisplöntu og 1881,63 g af kannabislaufum og hafa um nokkurt skeið fram til þess dags ræktað greindar plöntur.

Telst þetta varða við 2. gr. sbr. 4., 5. og 6. gr., laga um ávana- og fíkniefni nr. 65/1974 sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind haldlögð fíkniefni verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 16 tímarofum, 3 viftum, kolasíu, straumbreyti og 6 straumbreytaplötum samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1962. Hann hefur ekki sætt refsingu svo vitað sé. Þykir refsing ákærða hæfilega ákveðin fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku á 91 kannabisplöntu, 1881,63 g af kannabislaufum, 16 tímarofum, 3 viftum, kolasíu, straumbreyti og 6 straumbreytaplötum, sem lögregla lagði hald á við rannsókn málsins, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, P-kk-ef K-kk-ef hdl., 62.750 krónur að meðtöldum virðisaukaskatti. Ákærði greiði 5.900 krónur í annan sakarkostnað.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, L-x-x V-x-x V-e-x, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Upptæk eru gerð 91 kannabisplanta, 1881,63 g af kannabislaufum, 16 tímarofar, 3 viftur, kolasía, straumbreytir og 6 straumbreytaplötur.

Ákærði greiði málsvarnarþóknun skipaðs verjanda síns, P-kk-ef K-kk-ef hdl., 62.750 krónur. Ákærði greiði 5.900 krónur í annan sakarkostnað.

N

R-kvk-nf H-kvk-nf